Anthony D'Alberto
Anthony d'Alberto (født 13. oktober 1994) er en belgisk fodboldspiller, der spiller højre back for AGF.

Klubkarriere

Braga 
Efter at have spillet for belgiske klubber i sin ungdom begyndte d'Alberto sin seniorkarriere på S.C. Bragas reservehold og debuterede for denne klub i oktober 2015. Han nåede at spille 70 kampe for klubben i den portugisiske Segunda Liga, inden han i foråret 2018 blev udlejet til belgiske Royal Charleroi SC, hvor det dog blot blev til én kamp.

Moreirense 
I sommeren 2018 skiftede han på fri transfer til Moreirense F.C. i den portugisiske Primeira Liga. Her fik han 55 ligakampe. Hans kontrakt udløb i sommeren 2021.

AGF 
AGF havde i sommeren 2021 sagt farvel til lejesvenden Kevin Diks og manglede derfor en god højre back. D'Alberto passede derfor ind og var oven i købet kontraktløs, så AGF gav ham en treårig kontrakt.

Personlig baggrund 
Anthony d'Alberto blev født i Demokratiske Republik Congo og har congolesiske, italienske og belgiske rødder.

D'Alberto var involveret i en alvorlig bilulykke 10. januar 2015 i Porta Westfalica i Tyskland, hvori den belgiske fodboldspiller Junior Malanda blev dræbt. D'Alberto var fører af bilen, og han og en anden passager kom på hospitalet efter ulykken.

Referencer

Eksterne henvisninger 

Fodboldspillere fra Belgien
Fodboldspillere fra S.C. Braga
Fodboldspillere fra Royal Charleroi
Fodboldspillere fra Moreirense F.C.
Fodboldspillere fra AGF